Kementerian Kemajuan Desa dan Wilayah Malaysia

Kementerian Kemajuan Desa dan Wilayah singkatan: (KKDW) adalah merupakan sebuah kementerian yang bertanggungjawab terhadap kemajuan luar bandar di bawah kerajaan Malaysia.

 Carta Organisasi 

tengah|700px  CARTA ORGANISASI KEMENTERIAN KEMAJUAN DESA DAN WILAYAH MALAYSIA

Sejarah
Pembangunan luar bandar merupakan agenda politik Kerajaan untuk menangani kemiskinan dan kemunduran luar bandar dengan slogan membandarkan kawasan luar bandar.

TarikhPeristiwa 17 Nov 1959 Kementerian Pembangunan Negara dan Luar Bandar (KPNLB) ditubuhkan 1960 RIDA diserapkan ke KPNLB untuk memaju dan menggalakan perusahaan dan pemasaran keluaran luar bandar, KEMAS ditubuhkan 24 Dis 1960 KPNLB mewujudkan Jawatankuasa Khas untuk Mengkaji Semula Struktur Organisasi dan Peranan FELDA  4 Sept 1961 Bilik Gerakan Kemajuan Kebangsaan KPNLB dirasmikan oleh Tunku Abdul Rahman, Perdana Menteri pertama yang bertujuan menyelaras perlaksanaan, maklumbalas dan perlaksanaan projek. 1961 Pejabat Kemajuan Negeri (SDO) diwujudkan dan diletakkan di bawah tanggungjawab KPNLB untuk memperhebatkan pembangunan luar bandar Dis 1976 KPNLB dimansuhkan dan agensi diserapkan ke kementerian Lain 18 Julai 1981 YAB Dato' Seri Dr Mahathir Mohamad, Perdana Menteri mengumumkan penubuhan semula KPNLB Okt 1990 KPNLB ditukar nama kepada Kementerian Pembangunan Luar Bandar (KPLB). Perpindahan masuk agensi Lembaga Kemajuan Wilayah (KEJORA, KETENGAH, PERDA, KEDA, KESEDAR, DARA dan LKWJ) dan Lembaga Kemajuan Tanah (RISDA dan FELCRA) di bawah KPLB 1993 Perpindahan keluar FELDA dan JHEOA daripada KPLB 1994 Pelancaran Falsafah & Strategi Luar Bandar (FSBPLB) ke arah 2020 sebagai landasan pembangunan luar bandar. 8 Mei 1995 Portfolio pembasmi kemiskinan dipindahkan dari UPP,JPM ke KPLB 31 Jan 2001 JHEOA diletakkan di bawah tanggungjawab KPLB 27 Mac 2004 - KPLB dinamakan sebagai Kementerian Kemajuan Luar Bandar dan Wilayah (KKLW) dan kemasukkan tiga agensi, iaitu Lembaga Kemajuan Tanah Sarawak, Lembaga kemajuan Bintulu dan Lembaga Penyatuan dan Pemulihan Tanah Sarawak (SALCRA) - Program pembasmi kemiskinan bandar dipindahkan ke Kementerian Perumahan dan Kerajaan Tempatan 15 Ogos 2005 Perpindahan keluar PERDA ke Jabatan Perdana Menteri

Misi
Kami memajukan desa secara menyeluruh dan berkesan berteraskan nilai-nilai murni, daya tahan dan daya pasaran selaras dengan wawasan negara.

Objektif
Meningkatkan pendapatan penduduk desa ke tahap 80% daripada penduduk bandar.
Mewujudkan desa berkualiti (Desa Q).
Mewujudkan 30% penduduk desa terlibat dalam aktiviti keusahawanan.
Mewujudkan masyarakat berilmu dan berkemahiran.
Mempercepatkan pelaksanaan konsep dan program pembangunan bersepadu.
Meningkatkan kesejahteraan masyarakat desa.
Mencapai liputan 100% prasarana asas, utiliti dan infrastruktur.
Memastikan penduduk desa mendapat 100% manafaat teknologi maklumat dan komunikasi.

Jabatan/Agensi
 Jabatan Kemajuan Masyarakat (KEMAS)
 Jabatan Kemajuan Orang Asli (JAKOA)
 Majlis Amanah Rakyat (MARA)
 Pihak Berkuasa Kemajuan Pekebun Kecil Perusahaan Getah (RISDA)
 Lembaga Penyatuan dan Pemulihan Tanah Persekutuan (FELCRA)
 Lembaga Kemajuan Wilayah Kedah (KEDA)
 Lembaga Kemajuan Terengganu Tengah (KETENGAH)
 Lembaga Kemajuan Kelantan Selatan (KESEDAR)
 Lembaga Kemajuan Johor Tenggara (KEJORA)
 Institut Kemajuan Desa (INFRA)
 Lembaga Kemajuan Wilayah Pulau Pinang (PERDA)

Lihat juga
 Menteri Pembangunan Luar Bandar Malaysia

Pautan luar
 Laman web Kementerian Pembangunan Luar Bandar Malaysia

Kategori:Kementerian, jabatan dan agensi persekutuan Malaysia